CNSU: Excepții de la purtatul măștii și lista țărilor pentru care se impune carantina la intrarea în România.
CNSU a actualizat lista țărilor pentru care se impune carantina la intrarea în România. Anexa cuprinde o listă de 29 de state, printre care Spania, Franța, Polonia, Belgia, Andorra și Vatican. CNSU a aprobat mai multe excepții de la purtatul măștii. Cei care aleargă în parc sau fumează pot să își dea masca jos.
Comitetul Național pentru Situații de Urgență a actualizat lista țărilor sau zonelor de risc epidemiologic pentru care se instituie măsura carantinei asupra persoanelor care sosesc în România din acestea. Pe listă se regăsesc țări precum Franța, Belgia și Spania."Se aprobă lista țărilor/zonelor de risc epidemiologic ridicat pentru care se instituie măsura carantinei asupra persoanelor care sosesc în România din acestea, prevăzută în anexă la prezenta", se arată în hotărârea CNSU.Potrivit sursei citate, instituirea restricțiilor referitoare la persoanele care sosesc din anumite zone sau țări cu risc epidemiologic ridicat se aplică după 24 ore de la data aprobării hotărârii prin care acestea sunt stabilite, iar ridicarea acestora se realizează începând cu data emiterii hotărârii.Anexa cuprinde o listă de 29 de state, printre care Spania, Franța, Polonia, Belgia, Andorra și Vatican."Art. 3 În localitățile sau județele în care portul măștii de protecție este obligatoriu în spațiile deschise, este permisă înlăturarea acesteia pentru perioade scurte de timp în vederea fumatului, consumului de produse alimentare sau băuturi în afara teraselor, cât și pentru desfășurarea activităților sportive individuale sau altor asemenea activități, doar dacă persoanele sunt în afara zonelor de trafic pietonal și la minim 2 metri față de alte persoane".